BAY โชว์กำไร Q2/58 เพิ่มขึ้น 26% หลังรายได้ดอกเบี้ยสุทธิเพิ่มขึ้น
BAY โชว์กำไร Q2/58 โต 26% มาที่ 4.35 พันลบ. จาก 3.46 พันลบ. เมื่อปีก่อน ขณะที่ช่วง 6 เดือนแรกมีกำไร 8.68 พันลบ. โต 29% จาก 6.73 พันลบ. เมื่อปีก่อน โดยบริษัทมีกำไรเพิ่มขึ้นหลังจากมีการขยายตัวของเงินให้สินเชื่อ-รายได้ค่าธรรมเนียมและบริการสุทธิ
21 ก.ค. 2558

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 4.35 พันล้านบาท หรือมีกำไรสุทธิ 0.59 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ 3.46 พันล้านบาท หรือมีกำไรสุทธิ 0.57 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 8.68 พันล้านบาท หรือ 1.18 บาทต่อหุ้น เพิ่มขึ้น 29% จากช่วงเดียวกันของปีก่อนที่มีกำไรสุทธิ 6.73 พันล้านบาท หรือ 1.11 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากรายได้ค่าธรรมเนียมและบริการสุทธิ เพิ่มขึ้น 17.4% จากไตรมาส 2/57 อีกทั้งช่วงครึ่งปีแรกมีการเพิ่มขึ้นของรายได้ดอกเบี้ยสุทธิ อันเป็นผลมาจากการขยายตัวของเงินให้สินเชื่อและรายได้ค่าธรรมเนียมและบริการสุทธิ